b'\n_START_ARTICLE_\nSergijev Posad\n_START_PARAGRAPH_\nSergijev Posad (russisk: \xd0\xa1\xd0\xb5\xcc\x81\xd1\x80\xd0\xb3\xd0\xb8\xd0\xb5\xd0\xb2 \xd0\x9f\xd0\xbe\xd1\x81\xd0\xb0\xcc\x81\xd0\xb4) er en by i Moskva oblast i Russland. Den ble grunnlagt p\xc3\xa5 1400-tallet rundt et av de st\xc3\xb8rste russiske klostrene, Troitse-Sergijeva Lavra opprettet av St.\xc2\xa0Sergij av Radonezj. Bosetningen fikk bystatus i 1742. Ettersom byens navn, som henviser til St.\xc2\xa0Sergij, hadde sterke religi\xc3\xb8se betydninger, endret de sovjetiske myndighetene f\xc3\xb8rst navnet til bare Sergijev i 1919, og deretter til Zagorsk i 1930, til minne om den revolusjon\xc3\xa6re Vladimir Zagorskij. Det opprinnelige navnet ble igjen offisielt brukt igjen i 1991. Innbyggertall: 113\xc2\xa0581 (folketellingen 2002), 114\xc2\xa0696 (folketellingen 1989)._NEWLINE_Turisme er av betydning for den regionale \xc3\xb8konomien. Det er ogs\xc3\xa5 en stor leket\xc3\xb8ysfabrikk i byen._NEWLINE_I 1947 etablerte Sovjetunionen sin f\xc3\xb8rste fabrikk for \xc3\xa5 lage biologiske v\xc3\xa5pen basert p\xc3\xa5 kopper i utkanten av Sergijev Posad._NEWLINE_Jernbane og motorvei Moskva \xe2\x80\x93 Jaroslavl passerer gjennom byen.'